#Bangkok N°333/T986/P11637+(15)

ใช้​ search engine ร้านใกล้ตัวของวงใน เจอร้านนี้ระหว่าง​จิบกาแฟอยู่ใกล้รพ. อ่านรีวิวเห็นมีขนมที่เราชอบทานเลยแวะลอง

???? ที่ตั้ง​อยู่ในซอยคอนแวนต์​ เกือบ​ปลายซอยค่ะ ร้านจะอยู่ในตรอกแคบๆที่มีร้าน Coffee Club อยู่มุมด้านหน้า ถ้ามาหาหมอที่รพ.BNH​ จอดรถไว้ในรพ.ฯ​ก็​สะดวกดี​ หน้าร้านก็จอดได้นะคะ แต่ถ้าใช้รถใหญ่2.8-3.0 คงจะลำบากนิดนึง 

????️ บรรยากาศ​ร้าน​ ใน​ทาวเฮาส์​ชั้นเดียวด้านหน้า มีขนมไทย แพ็คใส่กล่องวางอยู่มากมาย ขนมต่างๆจะมีป้ายตั้งบอก แต่ไม่มีราคาแจ้ง เมื่อเลือกได้ก็สั่นกระดิ่งที่เคาเตอร์ค่ะ จะมีคนวิ่งออกมาจัดใส่ถุง และคิดเงินให้ 

ขนมที่ซื้อกลับบ้านมาลอง คือ

-ขนมต้ม​ อันนี้เป็นหนึ่งในขนมโปรดหลายๆอย่างของเรา ร้านนี้ทำออกมาลูกเล็กกว่าร้านทั่วๆไปที่เคยทานประมาณ1/3 แป้งด้านนอกเหนียวนุ่ม ไส้ด้านในหวานละมุน(ไม่หวานแสบคอ)เหมือนชื่อร้าน สิ่งที่ต่างออกไป คือ​กลิ่น​เทียนอบที่มากับขนม หอมมาก​ค่ะ​ ปกติแล้วขนมต้มเจ้าอื่นๆไม่เคยได้กลิ่นเทียนอบเลย ดีงาม​ แถมสร้างความแตกต่างได้ดีเชียวค่ะ ทานไปนึกถึงขนมกลีบลำดวนอบเทียนเจ้าโปรดแถวบางกอกน้อยมากๆ 

-ตะโก้แห้ว กะทิชั้นบนหอม หวานกำลังดี มีตะโก้ลูกเต๋าเล็กๆอยู่ชิ้นละอัน น้อยไป​นิดนึง​เมื่อเทียบกับร้านอื่นๆที่เคยทานมา 

???? ราคา​ 120​ บาท​ สำหรับสองกล่อง จัดว่าสูงกว่าร้านอื่นๆที่เคยทานมานิดนึง แต่ก็อยู่ในเกณฑ์ที่รับได้นะคะ

คราวหน้าผ่านมาแถวนี้อีก คงได้มาซื้อขนมต้มอีกแน่เลยค่ะ แล้วก็อาจจะถือโอกาสลองขนมชนิดอื่นๆดูเพิ่มนะคะ

